تورکیه ناتو چوکاتیده گی اینگ یوقاری تیارگرلیک سویه لی مشترک حربی کوچ قومنده وظیفه سینی 1 جنوری کونی فرانسه گه تاپشیره دی.
ناتودن بیریلگن بیاناتگه کوره تورکیه دن قومنده وظیفه سینی تسلیم آله دیگن فرانسه، ناتو کوچلری نینگ قومنده وظیفه سینی بیر ییل گچه باشقره دی.
ناتو چوکاتیده گی اینگ یوقاری تیارگرلیک سویه لی مشترک حربی کوچ قومنده سی نینگ اساسی کوچینی 2022 ییلی اوچون 3 مینگ 500 عسکر بیلن فرانسه – آلمان کوچی تشکیل بیره دی. عین دمده اسپانیا، پورتگال و پولنددن هم عسکرلر اورین آله دی.
ناتو چوکاتیده گی اینگ یوقاری تیارگرلیک سویه لی مشترک حربی کوچی، روسیه نینگ اوکراین نی برقرارسیزلشتیرووچی فعالیتلری و اورته شرقده گی قرمه قرشیلیک خوفسیزلیک فضاسی باعث 2014 ییلی قوریلدی.
هالندده جایلشگن ناتو متفق مشترک قومندانلیگی نینگ قومنده سی آستیده گی 40 مینگ حربیسی بولمیش ناتو یوزمه یوز کوچی نینگ بیر پارچه سی بولمیش ناتو چوکاتیده گی اینگ یوقاری تیارگرلیک سویه لی مشترک حربی کوچی تشکیلات نینگ قوریقلش فعالیتی دایره سیده کم وقتده حرکت گه اوته دیگن شکلده تیار بولیب توره دی.
بو کوچ نینگ قومنده سینی هرییل بیر اولکه بوینی گه آله دی. فرانسه ایسه 2023 ییلی 1 جنوریده وظیفه نی آلمان گه تاپشیره دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
